150 प्रदर्शनकारी गिरफ्तार; ट्रैफिक रूल तोड़ने पर पुलिस ने 17 साल के लड़के को गोली मारी थी
France Nahel Driving License Murder Controvesy. फ्रांस की राजधानी पेरिस के सब-अर्बन एरिया नेन्तेरे में मंगलवार को 17 साल के लड़के नाहेल को ट्रैफिक सिग्नल पर न रुकने के बाद पुलिस ने गोली मार दी। इस घटना के बाद से फ्रांस में हिंसा
फ्रांस की राजधानी पेरिस के सब-अर्बन एरिया नेन्तेरे में मंगलवार को 17 साल के लड़के नाहेल को ट्रैफिक सिग्नल पर न रुकने के बाद पुलिस ने गोली मार दी। इस घटना के बाद से फ्रांस में हिंसा जारी है। सैकड़ों लोग बुधवार देर रात से पेरिस की सड़कों पर प्रदर्शन कर रहे हैं।
BBC के मुताबिक, प्रदर्शनकारियों ने कई बिल्डिंग और कारों में आग लगा दी और पुलिस पर भी पटाखे फेंके। पुलिस ने गोली चलाने वाले अफसर को हिरासत में लिया है। फ्रांस की इंटीरियर मिनिस्ट्री ने 2 हजार पुलिसकर्मियों को सड़कों पर तैनात कर दिया है। अब तक 150 प्रदर्शनकारियों को गिरफ्तार किया गया है।
3 पॉइंट्स में पूरा मामला...
1. घटना मंगलवार की है। नेन्तेरे की एक सड़क पर दो पुलिस अफसरों ने यलो रंग की कार को रोका। बहस के दौरान पुलिस अफसर ने पिस्टल निकाली और ड्राइवर नाहेल के सिर में गोली मार दी। ड्राइवर ने कार तेजी से दौड़ाई जो कुछ दूर जाकर क्रैश हो गई। उसकी मौके पर ही मौत हो गई।
2. मीडिया रिपोर्ट्स में कहा गया कि कार ड्राइवर की उम्र 17 साल थी और उसके पास ड्राइविंग लाइसेंस नहीं था। कुछ दूसरी रिपोर्ट्स के मुताबिक- पुलिस ने इस कार का पीछा किया और उसे रोक लिया। ये बात वीडियो में भी नजर आती है। रोके जाने के बाद उसने भागने की कोशिश की, तभी अफसर ने गोली मार दी।
3. AFP ने वायरल हो रहे एक वीडियो को वेरिफाई करते हुए बताया कि पुलिस अफसर ने गाड़ी रोककर खिड़की से ड्राइवर पर गोली चलाई थी। गोली लगने के बाद भी उसने भागने की कोशिश की और करीब 200 मीटर दूर जाकर कार एक दीवार से टकराकर क्रैश हो गई। 38 साल के पुलिस अफसर को सस्पेंड करने के बाद हिरासत में भी लिया गया।
राष्ट्रपति मैक्रों ने बुलाई इमरजेंसी मीटिंग, संसद में 1 मिनट का मौन
फ्रांस के राष्ट्रपति ने इमरजेंसी मीटिंग बुलाई है। मैक्रों ने कहा- इस घटना से पूरे देश सदमे में है। किसी भी तर्क से इस तरह एक युवक की हत्या को सही नहीं ठहराया जाता।
फ्रांस में सांसदों ने बुधवार को नेशनल असेंबली में एक मिनट का मौन रखा। प्रधानमंत्री एलिजाबेथ बॉर्न ने कहा- गोलीबारी की यह घटना साफ तौर पर नियमों का उल्लंघन है। पीड़ित परिवार ने घटना में शामिल अधिकारियों के खिलाफ हत्या, हत्या में साथ देने और झूठी गवाही को लेकर शिकायत दर्ज कराई है।
फ्रांस में हो रहे प्रदर्शन की तस्वीरें...
फुटबॉल स्टार किलियन एम्बाप्पे ने जताया दुख
फ्रांस के कुछ फुटबॉल स्टार्स समेत दूसरे सेलेब्रिटीज ने घटना पर गुस्सा और दुख जाहिर किया। फुटबॉल टीम के कैप्टन किलियन एम्बाप्पे ने ट्वीट कर कहा- मैं इस घटना से बेहद दुखी हूं। नाहेल एक फरिश्ता था जो बहुत जल्दी इस दुनिया को छोड़कर चला गया। इस तरह की घटनाएं स्वीकार नहीं की जा सकती हैं।
पिछले साल फ्रांस में ट्रैफिक पुलिस ने 13 लोगों को गोली मारी
रॉयटर्स के अनुसार ट्रैफिक चेकिंग के दौरान फ्रांस में इस साल की यह तीसरी घटना है जब फायरिंग में किसी की जान गई है या फिर गोली लगी है। वहीं पिछले साल गोलीबारी की ऐसी 13 घटनाएं रिपोर्ट की गई थी। टैली के मुताबिक 2021 में तीन और 2020 में ऐसी दो घटनाएं देखने को मिली थी।
खबर पढ़ने के बाद इस पोल में हिस्सा लेकर अपनी राय दीजिए...
